recursal/SuperWikiNEXT-32B huggingface dataset:
Συντεταγμένες: 51°32′49″N 21°50′4″E﻿ / ﻿51.54694°N 21.83444°E﻿ / 51.54694; 21.83444

Ο **Βιεπς** (πολωνικά: Wieprz, που σημαίνει «Κάπρος», ουκρανικά: Вепр‎‎) είναι ποταμός στην κεντροανατολική Πολωνία, παραπόταμος του Βιστούλα. Είναι ο 9ος μεγαλύτερος ποταμός της χώρας, με συνολικό μήκος 349 χλμ. και λεκάνη απορροής 10.497 χλμ2, όλα εντός της Πολωνίας. Η πορεία του κοντά στην πόλη Γουέντσνα περιλαμβάνει την προστατευόμενη περιοχή γνωστή ως Πάρκο Τοπίου Βιεπς.

Ο ποταμός έχει τις πηγές του στη λίμνη Βιεπς, κοντά στο Τομάσουφ Λουμπέλσκι, και χύνεται στο Βιστούλα κοντά στο Ντέμπλιν. Ο Βιεπς συνδέεται με έναν άλλο ποταμό, τον Κσνα, μέσω του καναλιού Βιεπς-Κσνα μήκους 140 χιλιομέτρων, που διαμορφώθηκε την περίοδο 1954-1961. Επειδή ο Βιεπς με τη μεγάλη κοιλάδα του δεν έχει ρυθμιστεί, η φύση του είναι πολύ διαφορετική. Ο ελικοειδής ποταμός με τις λίμνες κατοικείται από πολλά πτηνά, ευρωπαϊκές ενυδρίδες και ευρασιατικούς κάστορες.

Κατά τη διάρκεια του Πολωνο-Σοβιετικού Πολέμου, μονάδες της 4ης Πολωνικής Στρατιάς συγκεντρώθηκαν κατά μήκος του Βιεπς, όπου ετοιμάστηκαν για τη Μάχη της Βαρσοβίας. Τον Σεπτέμβριο του 1939, κατά τη διάρκεια της γερμανικής εισβολής στην Πολωνία, δίπλα στον Βιεπς έλαβε χώρα η Μάχη του Τομάσουφ Λουμπέλσκι.

Παραπομπές
----------

1. ↑  Ανακτήθηκε στις 19  Νοεμβρίου 2018.
2. ↑  Στατιστική Επετηρίδα της Δημοκρατίας της Πολωνίας 2017, Στατιστική Υπηρεσία Πολωνίας, σελ. 85-86

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 243080537
* GND: 4242481-1
* BNF: cb12336468r (data)

 |

 |
Ο **Ιρόπα Μορίς Κουαντετέ** (*Iropa Maurice Kouandété*, 22 Σεπτεμβρίου 1932 - 7 Απριλίου 2003) ήταν στρατιωτικός και πολιτικός από το Μπενίν, το οποίο ήταν γνωστό με την ονομασία Δαχομέη μέχρι το 1975. Υπήρξε εξάδερφος του στρατιωτικού και ισχυρού άνδρα της χώρας, μετέπειτα Προέδρου, Ματιέ Κερεκού.

Βιογραφία
---------

Γεννήθηκε στις 22 Σεπτεμβρίου του 1932 στη Νατιτινγκού της Δαχομέης. Στις 20 Δεκεμβρίου του 1967 ηγήθηκε ενός πραξικοπήματος και κατέλαβε την εξουσία. Έγινε Αρχηγός Κράτους για βραχύβια θητεία. Την επόμενη κιόλας ημέρα παρέδωσε την εξουσία και διορίστηκε πρωθυπουργός, αξίωμα στο οποίο υπηρέτησε επί 7 μήνες, μέχρι τις 17 Ιουλίου του 1968. Ο Κουαντετέ, ως Αρχηγός του Γενικού Επιτελείου Στρατού, ηγήθηκε ενός ακόμη πραξικοπήματος στις 10 Δεκεμβρίου του 1969 και υπηρέτησε ως Αρχηγός Κράτους για τρεις ημέρες. Στη συνέχεια υπηρέτησε για μερικούς μήνες στο Διευθυντήριο που σχηματίστηκε για να κυβερνά τη χώρα, το οποίο συμπεριελάμβανε τον Ιμπέρ Μαγκά και άλλες σημαντικές πολιτικές μορφές. Συνελήφθη το Φεβρουάριο του 1972 έπειτα από συμμετοχή σε απόπειρα πραξικοπήματος και καταδικάστηκε σε θάνατο, για να απελευθερωθεί αργότερα την ίδια χρονιά, όταν το Διευθυντήριο ανατράπηκε.

Πέθανε στη Νατιτινγκού, στις 7 Απριλίου του 2003.

Παραπομπές
----------

1. ↑  (Αγγλικά) *Library of Congress Authorities*. Βιβλιοθήκη του Κογκρέσου. no2012155958. Ανακτήθηκε στις 9  Δεκεμβρίου 2019.
2. ↑  'Kunle Amuwo, "The State and the Politics of Democratic Consolidation in Benin, 1990–1999", in *Political Liberalization and Democratization in Africa* (2003), ed. Ihonvbere and Mbaku.

|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Maurice Kouandété  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 294789310
* LCCN: no2012155958
* ISNI: 0000 0003 9963 1314
* SUDOC: 104544139

 |

 |
Μια πάπια από καουτσούκ που χρησιμοποιείται από έναν προγραμματιστή για να βοηθήσει την αναθεώρηση κώδικα 
Στη μηχανική λογισμικού, η «**Αποσφαλμάτωση μέσω πάπιας**» είναι μέθοδος αποσφαλμάτωσης κώδικα. Η ονομασία της μεθόδου προέρχεται από μια αναφορά στο βιβλίο *The Pragmatic Programmer,* στην οποία ένας προγραμματιστής κουβαλάει μαζί του ένα παπάκι μπάνιου και αποσφλαματώνει κώδικα εξηγώντας τον γραμμή-γραμμή στην πάπια. Υπάρχουν πολλοί άλλοι όροι για αυτήν την τεχνική, που συχνά περιλαμβάνουν διαφορετικά άψυχα αντικείμενα. 

Πολλοί προγραμματιστές έχουν την εμπειρία του να εξηγούν το πρόβλημα σε κάποιον άλλον, συνήθως που δε γνωρίζει από προγραμματισμό και να βρίσκουν τη λύση κατά τη διάρκεια της εξήγησης του προβλήματος. Κατά την περιγραφή των όσων θα έπρεπε να κάνει ο κώδικας και την παρατήρηση του τι κάνει τελικά, η ασυμφωνία γίνεται ορατή. 

Με τη χρήση ενός άψυχου αντικειμένου όπως ένα παπάκι μπάνιου, ο προγραμματιστής μπορεί να προσπαθήσει να το πετύχει χωρίς να χρειαστεί να ενοχλήσει κάποιον άλλο.

Παραπομπές
----------

1. ↑  *The Pragmatic Programmer: From Journeyman to Master*. Addison Wesley. ISBN 978-0201616224. Αρχειοθετήθηκε από το πρωτότυπο στις 27 Σεπτεμβρίου 2015. Ανακτήθηκε στις 8 Φεβρουαρίου 2019.
| Μετικάλ |
| --- |
| Χώρα: | Μοζαμβίκη Μοζαμβίκη  |
| Υποδιαίρεση: | 100 σεντάβο (*centavo*) |
| Κωδικός ISO 4217: | MZN |
| Συντομογρ.: | MTn |

Το **μετικάλ** (**metical**,πληθ. : *meticais*) αποτελεί το νόμισμα της Μοζαμβίκης. Η πιο σωστή συντομογραφία του είναι το *MTn*.

Ιστορία
-------

### Πρώτο μετικάλ (MZM)

Το μετικάλ (MZM) αντικατέστησε το εσκούδο της Μοζαμβίκης το 1980 και είχαν ίση αξία. Υποδιαιρούνταν σε 100 *σεντάβος*. Ο υπερπληθωρισμός στη χώρα το επηρέασε πολύ και κατέστη για λίγο το πιο υποτιμημένο νόμισμα στον κόσμο, με 1 δολάριο να ισούται με 24.500 μετικάις, μέχρι τον Αύγουστο του 2005, οπότε και το σχετικό ρεκόρ το πήρε το Δολάριο της Ζιμπάμπουε.

### Δεύτερο μετικάλ (MZN)

Την 1 Ιουλίου του 2006 η Μοζαμβίκη εισήγαγε νέες ονομαστικές αξίες στο μετικάλ, σε αναλογία 1000:1 (δηλ. αφαιρώντας τρία μηδενικά ). Ο νέος κωδικός ISO 4217 είναι ο MZN. Η τοπική βραχυγραφία για τη νομισματική μονάδα είναι MTn. Την πρώτη ημέρα του Ιουλίου του 2006 εισήχθησαν νέα κέρματα και τραπεζογραμμάτια.

Η Τράπεζα της Μοζαμβίκης θα δέχεται τα παλιά μετικάλ μέχρι την τελευταία ημέρα του 2012.

Κέρματα
-------

### Πρώτο μετικάλ

Το 1980 εισήχθησαν κέρματα ονομαστικής αξίας των 50 σεντάβος και 1, 2½, 5, 10 και 20 μετικάις. Τα κέρματα των 5.000 μετικάις εισήχθησαν το 1998 και ακολουθήθηκαν από τα 10.000 μετικάις το 2003.

### Δεύτερο μετικάλ

Από την 1η Ιουλίου του 2006 έκαναν την εμφάνισή τους κέρματα σε ονομαστικές αξίες των 1, 5, 10, 20, 50 σεντάβος και 1, 2, 5, 10 μετικάις.

Τραπεζογραμμάτια
----------------

### Πρώτο μετικάλ

Το 1980 εισήχθησαν χαρτονομίσματα ονομαστικής αξίας των 20, 100, 500 και 1000 μετικάις. Τα τραπεζογραμμάτια των 5.000 μετικάις κυκλοφόρησαν το 1988 και ακολουθήθηκαν από αυτά των 10.000 μετικάις το 1991,των 50.000 και 100.000 μετικάις το 1993, των 20.000 μετικάις το 1999 και των 200.000 και 500.000 μετικάις το 2003.

### Δεύτερο μετικάλ

Από την πρώτη ημέρα του Ιουλίου του 2006 τυπώθηκαν νέα τραπεζογραμμάτια ονομαστικής αξίας των 20, 50, 100, 200, 500 και των 1000 μετικάις.

Παραπομπές
----------

1. ↑  World Coin News: <img src="http://www.terra.es/personal4/jo7lan/banderas/mozambique.jpg"> Mozambique 2006 new coins
2. ↑  «CatMozambiqueIndex». Αρχειοθετήθηκε από το πρωτότυπο στις 14 Μαρτίου 2007. Ανακτήθηκε στις 11 Νοεμβρίου 2007.
Ο **Θεαγένης** (έδρασε στην διάρκεια των δεκαετιών 480-470) ήταν Αθηναίος πολιτικός.

Βιογραφία
---------

Γεννηθείς στην Αθήνα, ο Θεαγένης ανήκε σε ευκατάστατη και αριστοκρατική οικογένεια η οποία ισχυριζόταν πως καταγόταν από τον Μιλτιάδη και τον Πλάτωνα. Ήταν παντρεμένος με την Ασκληπιδήνεια, η οποία ήταν δισέγγονη του νεοπλατωνικού φιλοσόφου Πλουτάρχου Αθηνών. Είχε, επίσης, υιό τον Ηγία.

Ήταν Ρωμαίος γερουσιαστής, πατρίκιος και άρχων. Ήταν υποστηρικτής της νεοπλατωνικής σχολής του Πρόκλου. Έπειτα από τον θάνατο του Πρόκλου, ωστόσο, ο Θεαγένης ήρθε σε σύγκρουση με τους ιθύνοντες της σχολής, καθώς χρησιμοποίησε το όνομα της σχολής για την αύξηση της προσωπικής του φήμης. Ήταν υποστηρικτής του Παμπρέπιου όταν ο ποιητής μετέβη στην Αθήνα, ωστόσο αργότερα ήρθαν σε σύγκρουση μεταξύ τους (ο Θεαγένης θεωρούσε τον εαυτό του ως φίλόσοφο, ενώ στόχος του Παμπρέπιου ήταν να γίνει κορυφαίος φιλόσοφος) και ο Παμπρέπιος υποχρεώθηκε να εγκαταλείψει την πόλη.

Υπάρχει πανηγυρικός αφιερωμένος στο πρόσωπο του Θεαγένη, πιθανώς γραμμένος από τον Παμπρέπιο.

Παραπομπές
----------

1. ↑  Glen Warren Bowersock, Peter Robert Lamont Brown, Oleg Grabar, *Late antiquity: a guide to the postclassical world*, Harvard University Press, 1999, ISBN 0-674-51173-5, p. 321.
2. ↑  Edward Watts, *City and School in Late Antique Athens and Alexandria*, University of California Press, 2008, ISBN 0-520-25816-9, p. 116.
3. ↑  *Suda* Θ 78.
4. ↑  Watts, p. 110.
5. ↑  Watts, pp. 119–120; Nagy, p. 30.
6. ↑  Nagy, Gregory, *Greek Literature*, Routledge, 2001, ISBN 0-415-93770-1, p. 486.
Η υποδοχή **Socket 940** είναι μια προδιαγραφή που συμπεριλαμβάνει τις μηχανικές και ηλεκτρικές ιδιότητες της πρίζας που χρησιμοποιείται για τους μικροεπεξεργαστές AMD Opteron και Athlon 64 FX της κατασκευαστικής εταιρείας AMD. Ο επεξεργαστής Athlon 64 FX ακολούθησε με το μοντέλο Athlon FX-51 και 53 την εξέλιξη και προσαρμόστηκε στην υποδοχή 939.

Η υποδοχή 940 ήταν η πρώτη που εξυπηρέτησε επεξεργαστές των 64άρων bit της AMD. Χρησιμοποιήθηκε επίσης για πρώτη φορά το πρωτόκολλο HyperTransport, ένα πρωτόκολλο απευθείας συνδέσεων.

Βρίσκεται σε εφαρμογή σε κεντρικούς υπολογιστές , τερματικούς υπολογιστές, προσωπικούς υπολογιστές υψηλής απόδοσης, και παρέχει δυο κανάλια για την σύνδεση με την μνήμη τύπου Registered DDR-SDRAM με προαιρετική ανίχνευση και διόρθωση λάθους ECC.

Διάδοχος της υποδοχής αυτής είναι η υποδοχή F, η οποία από τα μέσα του 2006 θα την αντικαταστήσει για όλους τους επεξεργαστές της AMD, εκτός από την οικογένεια Opteron 1xx.


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Sockel 940  της Γερμανικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Υποδοχές μικροεπεξεργαστών AMD |
| --- |
|  |
| Επεξεργαστές επιτραπέζιων Η/Υ | 
* Super Socket 7
* Slot A
* Socket A
* Socket 754
* Socket 939
* Socket 940
* Socket AM2
* Socket F
* Socket AM2+
* Socket F+
* Socket AM3
 |  |
|  |
| Επεξεργαστές φορητών | 
* Socket A
* Socket 563
* Socket 754
* Socket S1
 |
|  |
| Επεξεργαστές εξυπηρετητών | 
* Socket A
* Socket 940
* Socket F
* Socket F+
 |

 |
Ο Βόλγας και ο Δνείπερος ήταν οι δύο κύριοι εμπορικοί δρόμοι της ανατολικής Ευρώπης κατά το Μεσαίωνα.
Η **Εμπορική Οδός του Βόλγα** είναι ένας εμπορικός δρόμος του Μεσαίωνα που συνέδεε τους Βίκινγκ της βόρειας Ευρώπης (κυρίως τους Βαράγγους) με τα ισλαμικά κράτη της Μέσης Ανατολής μέσω του ποταμού Βόλγα. Λειτουργούσε παράλληλα με την Οδό του Δνείπερου (ή «των Ελλήνων», αφού αγορά-στόχος ήταν η Κωνσταντινούπολη). Η σημασία αυτών των δύο εμπορικών γραμμών για την ευρωπαϊκή ιστορία είναι μεγάλη, αφού αποτέλεσαν την αιτία για την ίδρυση και ευημερία του κράτους των Ρως, προγόνου της σημερινής Ρωσίας.

Η δραστηριότητα των Βαράγγων στο Βόλγα πιθανά ξεκίνησε τον 8ο αιώνα, όμως οργανωμένα χαρακτηριστικά έλαβε τον επόμενο. Κέρματα με περσικές, τουρκικές (πιθανότατα χαζαρικές) και αραβικές επιγραφές έχουν βρεθεί στο Πέτερχοφ της Αγίας Πετρούπολης, με κάποια από αυτά να χρονολογούνται στα πρώτα χρόνια του 9ου αιώνα. Τα πλοία ακολουθούσαν αρχικά την ίδια διαδρομή με τη γραμμή του Δνείπερου μέχρι και τον ποταμό Λόβατ. Μετά έμπαιναν στο Βόλγα και κατέληγαν στην Κασπία Θάλασσα, αφού είχαν περάσει από τη Βουλγαρία του Βόλγα και το Χαζαρικό Χαγανάτο. Διασχίζοντας την Κασπία έμπαιναν πια στον ισλαμικό κόσμο - μεταφόρτωναν τα εμπορεύματά τους (από μέλι και όπλα μέχρι σκλάβους) σε καραβάνια και συνέχιζαν στις αγορές που τους ενδιέφεραν, μέχρι και τη Βαγδάτη!

Η Οδός του Βόλγα έχασε τη σημασία της τον 11ο αιώνα, όταν το Αββασιδικό Χαλιφάτο μπήκε σε φάση παρακμής. Πάντως η ίδια διαδρομή συνεχίσθηκε για πολλούς ακόμα αιώνες, είτε για το εμπόριο της Χρυσής Ορδής και των μετέπειτα ταταρικών χανάτων, είτε πιο πρόσφατα για το εμπόριο μεταξύ Περσίας και Ρωσικής Αυτοκρατορίας.


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Volga trade route  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
**More Pink: The B-Sides** ονομάστηκε μια συλλογή B-Sides μουσικών κομματιών που κυκλοφόρησε η Αμερικανίδα τραγουδίστρια και τραγουδοποιός Τόρι Έιμος το 1994. Στην πραγματικότητα πρόκειται για το δεύτερο δίσκο ενός διπλού άλμπουμ που κυκλοφόρησε αποκλειστικά στην Αυστραλία και τη Νέα Ζηλανδία. Ο πρώτος δίσκος δεν είναι άλλος από το «Under the Pink», όπως αυτό κυκλοφόρησε στον υπόλοιπο κόσμο. Το σετ κυκλοφόρησε στις 14 Νοεμβρίου 1994 συμπίπτοντας με τις συναυλίες της Έιμος στις δύο χώρες. Γενικά μπορεί να θεωρηθεί παραλλαγή των κυκλοφοριών του «Under the Pink» καθώς δεν εμφανίστηκαν ποτέ χωριστά στα ράφια των καταστημάτων, και πρόκειται πλέον συλλεκτικό και σχετικά σπάνιο. Η καλλιτέχνιδα δεν κυκλοφόρησε άλλη συλλογή από B-sides μέχρι το 2006, οπότε και παρουσιάστηκε το «A Piano: The Collection».

Το άλμπουμ αυτό έφτασε να τιμολογηθεί άνω των εκατό δολαρίων κατά τη μεγάλη ακμή της Έιμος. Παρόλο που η ζήτηση για συλλεκτικά της είδη εξασθένησε μέχρι το 2006, είναι ένα από τα λίγα συλλεκτικά αντικείμενα της Έιμος που έλαβε υψηλή τιμή, που παραμένει γύρω στα 60 δολάρια και παραπάνω. Έχει τυπωθεί σε πολύ περιορισμένο αριθμό αντιτύπων.

Τα Μουσικά Κομμάτια
-------------------

Όλα τα τραγούδια γράφτηκαν και ερμηνεύτηκαν από την Τόρι Έιμος, με εξαίρεση το #1 που είναι της Τζόνι Μίτσελ και το #11 που είναι παραδοσιακό τραγούδι.

| # | Τραγούδι | Διάρκεια | Προέλευση |
| --- | --- | --- | --- |
| 1 | "A Case of You" | 4:38 | UK Limited Edition "Cornflake Girl" CD single |
| 2 | "Honey" | 3:47 | UK "Pretty Good Year" CD single part 2 & US "Cornflake Girl" CD single |
| 3 | "Daisy Dead Petals" | 3:02 | UK Limited Edition "Pretty Good Year" CD single & US "Cornflake Girl" CD single |
| 4 | "Sister Janet" | 4:02 | UK "Cornflake Girl" part 1 CD single, US "God" cassette single & US "Cornflake Girl" CD single |
| 5 | "Sugar" | 4:27 | UK single "China" |
| 6 | "Take to the Sky" | 4:20 | "Winter" single |
| 7 | "Upside Down" | 4:22 | UK "Me and a Gun" EP, "Silent All These Years" single, & "Winter" EP |
| 8 | "Flying Dutchman" | 6:31 | "China" single |
| 9 | "Here, In My Head" (Live) | 6:05 | UK CD single "Past the Mission" |
| 10 | "Black Swan" | 4:04 | UK CD single "Pretty Good Year" |
| 11 | "Little Drummer Boy" (Live) | 3:20 | "Kevin & Bean: We've Got Your Yule Logs Hangin’" |

Υποδοχή
-------

Το διπλό άλμπουμ μπήκε στα αυστραλιανά τσαρτ της ARIA την εβδομάδα που ακολουθούσε την 11η Δεκεμβρίου 1994, φτάνοντας στην 44η θέση και μένοντας στο τσαρτ για έξι εβδομάδες. Ωστόσο μπήκε ως επανέκδοση του «Under the Pink» με τις 6 αυτές εβδομάδες να προστίθενται στη συνολική παραμονή εκείνου του άλμπουμ για 21 εβδομάδες.

Εξωτερικοί Σύνδεσμοι
--------------------

* Επίσημη ιστοσελίδα toriamos.com
Κυματοθραύστες δημιουργήσουν ασφαλέστερα λιμάνια, αλλά μπορεί επίσης να αποτελέσουν παγίδα ιζήματος που κινείται κατά μήκος της ακτής. Όρμος Αλαμάιτος, Καλιφόρνια είσοδος του καναλιού.
**Οι Κυματοθραύστες** είναι δομές που έχουν κατασκευαστεί κοντά στις ακτές, ως μέρος της παράκτιας διαχείρισης ή για προστασία αγκυροβολίου από τα αποτελέσματα και του καιρού.

Σκοπός των κυματοθραυστών
-------------------------

Barra da Tijuca - Ρίο ντε Τζανέιρο
Οι κυματοθραύστες μειώνουν την ένταση των κυμάτων στα παράκτια ύδατα και ως εκ τούτου μειώνεται η διάβρωση των ακτών καθώς επίσης παρέχουν ασφάλεια στο αγκυροβόλιο. Κυματοθραύστες μπορεί επίσης να είναι μικρές δομές με σκοπό να προστατεύσουν μια ελαφρώς επικλινή παραλία και να τοποθετηθούν 100 έως 300 πόδια από την ακτή και σε σχετικά ρηχά νερά.
Το **ASIN** (αγγλ. ***A**mazon **S**tandard **I**dentification **N**umber*), είναι ένα τυποποιημένο σύστημα αρίθμησης και αναγνώρισης των προϊόντων της εταιρείας Amazon.

Χρησιμοποιείται για την διανομή των προϊόντων μέσα στο δίκτυο της Amazon χωρίς όμως να είναι αναγνωρισμένο "πρότυπο" σύστημα, όπως π.χ. το ISBN.
Σε κάθε προϊόν που πωλείται από την Amazon δίνεται ένα μοναδικό ASIN.
Για τα βιβλία που έχουν ISBN, το ASIN συμπίπτει με το ISBN.
Στα βιβλία χωρίς ISBN και άλλα προϊόντα ορίζεται ένα ASIN.

Χρήση του ASIN
--------------

Στον ιστοχώρο της Amazon που απευθύνεται στον Αμερικάνικο χώρο, η διεύθυνση Ιστού ενός προϊόντος (URL) πάντα περιέχει το ASIN του προϊόντος με το σχήμα: 

http://amazon.com/gp/product/ASIN-VALUE-HERE
Ένα παλαιότερο σχήμα ήταν:

http://amazon.com/exec/obidos/tg/detail/-/ASIN-VALUE-HERE.
Μια πιο σύντομη μορφή του URL για τα περισσότερα προϊόντα είναι: 

http://amazon.com/o/ASIN/ASIN-VALUE-HERE
Μια ακόμα πιο σύντομη μορφή του URL είναι: 

http://amazon.com/dp/ASIN-VALUE-HERE (dp="detail page")
### Παράδειγμα

Ας πάρουμε για παράδειγμα το επόμενο CD:

|  |
| --- |
| **Phos:** The Official Athens 2004 Olympic Greek Album |
| Audio CD (September 14, 2004) |
| Original Release Date: August 31, 2004 |
| Label: EMI Int'l |
| ASIN: B0002I8UFM |
|

Επομένως το URL στην Amazon για το CD αυτό θα είναι: 

Και στην σύντομη μορφή του:

Παρόμοιο URL μπορεί να κατασκευαστεί για τις περιοχές της Amazon σε άλλες χώρες, όπως: 


Εντούτοις, δεν φέρνουν όλες οι περιοχές όλους τους τίτλους - π.χ. ASIN 393206402X είναι διαθέσιμο μόνο στη γερμανική εκδοχή της Amazon.

Αντίδραση
---------

Ο ιδρυτής της Βικιπαίδειας Τζίμι Γουέιλς είναι κατά της επιρροής του κωδικού συστήματος ASIN, επειδή αναγκάζει ιδιαίτερα τους μικρούς εκδοτικούς οίκους να συνεργάζονται με τον Amazon. Προτείνει δε την δημιουργία και εφαρμογή ενός ελεύθερου εναλλακτικού συστήματος.

Εξωτερικοί σύνδεσμοι
--------------------

* Amazon help: 'What is an ASIN?'
* Jimbo Wales: *Ten Things That Will Be Free* (Keynote auf der Wikimania 2005, August 2005. Um die ASIN geht es im Abschnitt *8. Free the Product Identifiers!*)
Συντεταγμένες: 23°17′19″N 5°32′03″E﻿ / ﻿23.28861°N 5.53417°E﻿ / 23.28861; 5.53417

Πιθανώς μια  ***Olea laperrinei***  είναι το δέντρο που στέκεται όρθιο σ' αυτό το τραχύ τοπίο του Αχαγκάρ.
Τα **Αχαγκάρ** ή **Χογκάρ** (*Ahaggar/Hoggar*), είναι συγκρότημα βουνών και υψιπέδων ηφαιστειακής προέλευσης στη κεντρική Σαχάρα στα νότια εδάφη της Αλγερίας. Αυτό το υψίπεδο έχει γενικά ένα μέσο όρο υψομέτρου περί τα 900 μ. με υψηλότερες κορυφές τους να είναι το Ταχάτ με 3.003 μ. το Ασσεκρέμ, το οποίο είναι αρκετά διάσημο, και άλλες πάμπολλες ηφαιστειακές κορυφές, συμπεριλαμβανομένου και του "Χογκάρ-Τασσίλι ν' Ατζέρ".

Το κλίμα της περιοχής παρουσιάζει χαρακτηριστικά ακραίων θερμοκρασιακών διακυμάνσεων ανάμεσα στο καλοκαίρι και τον χειμώνα, καθώς οι μέγιστες καλοκαιρινές σκαρφαλώνουν συχνά στους 50οC αλλά τον χειμώνα είναι συχνό το φαινόμενο των ελάχιστων ημερησίων θερμοκρασιών να πέφτουν στους 0οC ή ακόμη και σε "αρνητικές" μονάδες, ελάχιστα όμως κάτω από το μηδέν, παρόλο που το Αχαγκάρ βρίσκεται στην μέση μιας θερμής ερήμου σαν τη Σαχάρα, και μάλιστα στον Τροπικό του Καρκίνου.

Η βλάστηση στα βουνά, είναι η πιο αντιπροσωπευτική ξηροφυλλική με αυτής των περιοχών της δυτικής Αφρικής, με διάφορα είδη ακανθωδών θάμνων, λίγα είδη ακακίας και τέλος με ένα φυτικό "άρωμα μεσογείου", καθώς στην περιοχή φύονται ένα είδος ελιάς (*Olea laperrinei*), ενδημικό του Αχαγκάρ και του Αϊρ στο Νίγηρα και ένα είδος κυπαρισσιού (*Tassili Cypress*), ενδημικό μόνο της περιοχής του "Χογκάρ-Τασσίλι ν' Ατζερ" και του Ακακούς της Λιβύης.

Βραχογραφίες στο Τασσίλι ν' Ατζέρ
Λόγω των πιο ευνοϊκών συνθηκών με την ύπαρξη κάποιων παραπάνω βροχοπτώσεων σε σχέση με τις γύρω κατάξηρες ερημικές περιοχές, την ύπαρξη νερού και την αραιή έστω βλάστηση όπως προαναφέραμε και παραπάνω, και με πληθώρα οάσεων, η κατοίκιση είναι εμφανής με την ύπαρξη της πόλης της Ταμανρασσέτ στο υψίπεδο, η οποία είναι κτισμένη μέσα σε μια ερημική κοιλάδα (ουάντι), και με την κυριαρχία των Τουαρέγκ Κελ Ατζέρ εκεί. 

Η ύπαρξη ανατολικότερα του "Χογκάρ-Τασσίλι ν' Ατζέρ", αναρίθμητων βραχογραφιών ξακουστή περιοχή, του "Εθνικού Πάρκου του Αχαγκάρ" και γενικότερα τα επιβλητικά βραχώδη ηφαιστειακά ερημικά τοπία σε όλο το Αχαγκάρ, κατέστησε την περιοχή να έχει γίνει μια από τις πιο τουριστικές της Αλγερίας αλλά και γενικότερα της Σαχάρας.

Η θέση του Αχαγκάρ και του Εθνικού Πάρκου του Αχαγκάρ στην Αλγερία.

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Αχαγκάρ** |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 315124807
* LCCN: sh85002520
* GND: 4068477-5
* NKC: ge251150

 |

 |


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Ahaggar  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Ο **Ναζμί Μπάρι** (*τουρκικά : Nazmi Bari*) (Κωνσταντινούπολη, 13 Νοεμβρίου 1929 - Κωνσταντινούπολη, 20 Σεπτεμβρίου 2008) ήταν τούρκος αθλητής και προπονητής της αντισφαίρισης. 

Μεταξύ 1951 και 1965, ήταν πρωταθλητής της Τουρκίας για 15 χρόνια. Είναι ο πρώτος τούρκος άνδρας τενίστας που συμμετείχε σε τουρνουά Γκραν σλαμ. Συμμετείχε το 1959 στο Γουίμπλεντον και στο αμερικανικό πρωτάθλημα το 1963. Από το 1954 έως το 1960 επιλέχθηκε ως αθλητής της χρονιάς στην Τουρκία, ολοκλήρωσε την καριέρα του στην αντισφαίριση το 1965. Μεταξύ 1965 και 1979 ήταν προπονητής αντισφαίρισης.

Ο Ναζμί Μπάρι έχασε τη ζωή του σε νοσοκομείο στην Κωνσταντινούπολη, όπου υποβλήθηκε σε θεραπεία στις 20 Σεπτεμβρίου 2008. Μετά το θάνατο του διοργανώθηκε το "Nazmi Bari Cup", το οποίο είναι διεθνές ετήσιο τουρνουά που πραγματοποιείται από το 2008 για να κρατήσει τη μνήμη του ζωντανή.

Παραπομπές
----------

1. ↑  Milliyet haber, άρθρο "N. Bari tenisi bıraktı", φύλλο 31 Δεκεμβρίου 1965
2. ↑  «Nazmi Bari». Αρχειοθετήθηκε από το πρωτότυπο στις 24 Φεβρουαρίου 2014. Ανακτήθηκε στις 14 Σεπτεμβρίου 2017.
3. ↑  Türk Tenisinin Duayen İsmi Nazmi Bari Vefat Etti
Συντεταγμένες: 37°58′56.06″N 23°44′19.36″E﻿ / ﻿37.9822389°N 23.7387111°E﻿ / 37.9822389; 23.7387111

Το **Γαλλικό Ινστιτούτο Ελλάδος** (γαλλικά: Institut français de Grèce ή IFG), παλαιότερα γνωστό ως **Γαλλικό Ινστιτούτο Αθηνών** (Institut français d’Athènes ή IFA), είναι οργανισμός πολιτιστικής δράσης και συνεργασίας που ιδρύθηκε το 1907. Το Γαλλικό Ινστιτούτο Ελλάδος διαθέτει άλλα τρία ιδρύματα, στη Λάρισα, την Πάτρα και τη Θεσσαλονίκη. 

Επί του παρόντος, το Γαλλικό Ινστιτούτο παραμένει ο κύριος χώρος για τις γαλλοελληνικές πολιτιστικές και επιστημονικές ανταλλαγές και όργανο συνεργασίας μεταξύ των δύο χωρών. Κεντρικός σκοπός του Ινστιτούτου είναι η προώθηση της ελληνογαλλικής συνεργασίας στον πολιτισμό και την εκπαίδευση.

Ιστορία
-------

Το Ινστιτούτο ιδρύθηκε το 1907 ως συμπληρωματικό της Γαλλικής Σχολής Αθηνών, το οποίο είναι ένα γαλλικό πανεπιστημιακό ίδρυμα που ιδρύθηκε το 1846. Μέχρι το 1981, οπότε άνοιξε το Γαλλοελληνικό Λύκειο στην Αγία Παρασκευή, το Γαλλικό Ινστιτούτο παρείχε πρωτοβάθμια και δευτεροβάθμια γαλλόφωνη εκπαίδευση. 

Έχει ασκήσει την επιρροή του όχι μόνο μέσω των πολιτιστικών του δραστηριοτήτων αλλά και μέσω της υπηρεσίας εκδόσεων του. Στις πολιτικές παρεμβάσεις του συγκαταλέγεται η παροχή υποτροφιών στους πολιτικούς πρόσφυγες του «Ματαρόα», μεταξύ των οποίων βρισκόταν ο φιλόσοφος Κορνήλιος Καστοριάδης.

Δράσεις
-------

Σήμερα το Ινστιτούτο βρίσκεται στην οδό Σίνα 31. Οι χώροι εκδηλώσεων, συσκέψεων, διδασκαλίας και αναψυχής του κτηρίου, φιλοξενούν πολυάριθμες πολιτιστικές, επιστημονικές και άλλες εκδηλώσεις. Το Ινστιτούτο διοργανώνει κατά την άνοιξη, στην Αθήνα και στη συνέχεια στη Θεσσαλονίκη, το Φεστιβάλ Γαλλόφωνου Κινηματογράφου Ελλάδος.

Παραπομπές
----------

1. 1 2  «Γαλλικο Ινστιτούτο: Ένας θεσμός με παρόν και μέλλον». *Η Καθημερινή*. Ανακτήθηκε στις 3 Μαρτίου 2023.
2. ↑  «Ιστορικές Συλλογές του Γαλλικού Ινστιτούτου Αθηνών». *IFG*. Ανακτήθηκε στις 3 Μαρτίου 2023.
3. ↑  «23ο Φεστιβάλ Γαλλόφωνου Κινηματογράφου Ελλάδος». *IFG*. Ανακτήθηκε στις 3 Μαρτίου 2023.

|  |  |
| --- | --- |
| 

|  |
| --- |
| * Πύλη:Γαλλία
* Πύλη:Ελλάδα
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 158244314
* LCCN: n85310196
* ISNI: 0000 0001 2097 8223
* GND: 1007006-0
* SUDOC: 026387344
* BNF: cb11864454x (data)

 |

 |
Η **Μάχη των Αθηνών** (επίσης γνωστή ως **Μάχη του Λιμανιού του Πειραιά**) έλαβε χώρα στις 20 Απριλίου 1941. Ο Ρόαλντ Νταλ δίνει την ονομασία "Μάχη των Αθηνών" σε μια αερομαχία που έλαβε χώρα πάνω από την Αθήνα, σχεδόν πάνω από την Ακρόπολη και διήρκεσε μισή ώρα. Τα αντίπαλα μέρη ήταν η Βρετανική Βασιλική Πολεμική Αεροπορία και η γερμανική Λουφτβάφε, ενώ η αερομαχία έλαβε χώρα εννιά μέρες πριν το τέλος της Μάχης της Ελλάδας.

Ο ίδιος ο Ρόαλντ Νταλ πιλόταρε ένα Hawker Hurricane κατά την αερομαχία. Ο Νταλ περιγράφει τις εμπειρίες του από την αερομαχία στην δεύτερη αυτοβιογραφία του *Σόλο Πορεία* και στο διήγημα "Κατίνα".

Σύμφωνα με τον Νταλ, η μάχη ξεκίνησε όταν μια μεγάλη ομάδα γερμανικών αεροσκαφών της Λουφτβάφε, κατά κύριο λόγο αεροσκάφη Messerschmitt Bf-109 και Bf 110 μαζί με κάποια Junkers Ju 87s και Junkers Ju 88, επιτέθηκαν στα δώδεκα εναπομείναντα αεροσκάφη Hurricane της 80ης Μοίρας της Βασιλικής Πολεμικής Αεροπορίας. Σύμφωνα με τις μαρτυρίες κατοίκων της Αθήνας, οι Γερμανοί επιτέθηκαν με 200 αεροσκάφη, ενώ σύμφωνα με τον Νταλ οι Γερμανοί επιτέθηκαν με 152 βομβαρδιστικά και μαχητικά.

Στην μάχη τέσσερις πιλότοι της Βασιλικής Πολεμικής Αεροπορίας σκοτώθηκαν. Σε αυτούς περιλαμβάνονται οι Μάρμαντιουκ "Πατ" Πατλ και ο Ιρλανδός πιλότος Ουίλιαμ "Τίμπερ" Γουντς, ενώ ένας χειριστής έχασε το Hawker Hurricane του. Ο Νταλ αναφέρει ότι οι Έλληνες παρατηρητές είδαν να καταρρίπτονται 22 γερμανικά αεροσκάφη, ενώ μια άλλη πηγή υποστηρίζει ότι οι Γερμανοί έχασαν 8 αεροσκάφη. Ο Νταλ διέφυγε από την Ελλάδα, μαζί με τα απομεινάρια τις μοίρας του.

Παραπομπές
----------

1. ↑  «Η Μάχη της Αθήνας». *Η Καθημερινή*. Ανακτήθηκε στις 15 Σεπτεμβρίου 2020.
2. ↑  O'Connor, Derek (2 Απριλίου 2018). «Roald Dahl's Wartime Adventures». *World History Groupwww*. Ανακτήθηκε στις 21 Νοεμβρίου 2019.
3. ↑  Dahl, Roald (1986). *Going Solo*. Jonathan Cape. ISBN 978-0141346717. Ανακτήθηκε στις 13 Ιουλίου 2016.
4. ↑  Dahl, Roald. *The Great Automatic Grammatizator and Other Stories*.
Ο Ιππήλατος **Καρνάβαλος** του Πειραιά

Εκτός από τον γνωστό Καρνάβαλο τον βασιλιά της Αποκριάς, παλαιότερα (προπολεμικά) τόσο στην Αθήνα όσο και στον Πειραιά **καρνάβαλο** ονόμαζαν ένα περίεργο κατά τ΄ άλλα στην αρχή ιππήλατο όχημα επί του οποίου φερόταν μια περίεργη σκαλωσιά.

Στη σκαλωσιά αυτή ανέβαινε ειδικό συνεργείο ηλεκτρολόγων που προέβαινε στην συντήρηση όσο και την αποκατάσταση τυχόν ζημιών των εναέριων ηλεκτροφόρων καλωδίων των τραμ. Επειδή αυτή η σκαλωσιά ήταν μόνιμη, το συνεργείο παρέμενε επ΄ αυτής καθ΄ όλη τη διαδρομή και λόγω της αργής ταχύτητάς του υπηρεσιακού ιππήλατου δημιουργούνταν πρόσθετα προβλήματα στη κυκλοφορία, ιδιαίτερα σε διασταυρώσεις, με συνέπεια οι μεν άλλοι οδηγοί να βρίζουν και να κορνάρουν, οι δε του συνεργείου ν΄ αντιχαιρετούν άλλοτε με χαμόγελα και άλλοτε με φάσκελα εκατέρωθεν.

Από εκείνες τις σκηνές έμειναν και οι δημώδεις φράσεις "*περνάει ο καρνάβαλος*", ή "*άντε ρε καρνάβαλε*".

Πηγές
-----

* *Νεώτερον Εγκυκλοπαιδικόν Λεξικόν Ηλίου* τ.10ος, σ.363.
Ο **Κωνσταντίνος Μπίκας** (γεν. το 1955) είναι έλληνας διπλωμάτης με θητεία σε σημαντικές θέσεις.

Βιογραφικά στοιχεία
-------------------

Γεννήθηκε στην Αθήνα το 1955 και έκανε γυμνασιακές σπουδές στη Βαρβάκειο Πρότυπο Σχολή. Αποφοίτησε από τη Νομική Σχολή του Πανεπιστημίου Αθηνών με Άριστα και εν συνεχεία πραγματοποίησε μεταπτυχιακές σπουδές στο Ιδιωτικό Ναυτικό Δίκαιο στο Πανεπιστήμιο του Αμβούργου.

Εισήλθε στον διπλωματικό κλάδο του Υπουργείου Εξωτερικών το 1983 και υπηρέτησε: Ως Πρόξενος στο Προξενείο Βανκούβερ του Καναδά , 1988-1992, ως Γραμματέας Πρεσβείας στην Πρεσβεία Αλγερίου, 1992-1993, ως Εκπρόσωπος του Υπουργείου Εξωτερικών 1993-1998, ως Επικεφαλής της Πρεσβείας Βαγδάτης, 1998-2002, ως Γενικός Πρόξενος Βοστώνης, 2002-2005. 

Το 2005 ανέλαβε καθήκοντα ως Διευθυντής του Ιδιαιτέρου Γραφείου του Προέδρου της Δημοκρατίας κ. Κάρολου Παπούλια (2005-2009).  Εν συνεχεία υπήρξε Διοικητής της Εθνικής Υπηρεσίας Πληροφοριών, 2009-2012. 

Από το 2012 έως το 2016  τοποθετήθηκε ως Πρέσβυς της Ελλάδος στο Λονδίνο και εν συνεχεία ως Πρέσβυς στο Τελ Αβίβ, όπου υπηρετεί μέχρι σήμερα.

Ομιλεί Αγγλικά, Γαλλικά, Γερμανικά, Ιταλικά, καθώς και στοιχεία Αραβικών και Εβραϊκών.

Είναι παντρεμένος με την Μαρία Γκόγκα και έχει δύο παιδιά.

Παραπομπές
----------

1. 1 2 3  U257838.
Ο **Γκρήνουιτς (Greenwich)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,64. Ανακαλύφθηκε το 1980 από τον Αμερικανό αστρονόμο Έντουαρντ Μπόουελ, που παρατηρούσε από την `Αντερσον Μέσα (σταθμός του Αστεροσκοπείου Λόουελ), και πήρε το όνομά του προς τιμή του ομώνυμου δήμου του Λονδίνου, γνωστού από το Αστεροσκοπείο του Γκρήνουιτς.

Αξιοσημείωτη είναι η μεγάλη κλίση της τροχιάς του Γκρήνουιτς ως προς την εκλειπτική, πάνω από 25 μοίρες.

Φυσικά χαρακτηριστικά
---------------------

Ο φασματικός τύπος του Γκρήνουιτς είναι **S** (λιθώδης). Ο Γκρήνουιτς περιστρέφεται γύρω από τον εαυτό του μία φορά κάθε 17 ως 31 ώρες περίπου.

Εξωτερικοί σύνδεσμοι-πηγές
--------------------------

* Τροχιά από το JPL (Java) / Εφημερίδα

Αστεροειδείς| 2829 Μπομπχόουπ | 2830 Γκρήνουιτς | 2831 Στέβιν |
Η **Μαρία ντας Νέβες** (Maria das Neves Ceita Baptista de Sousa) είναι πολιτικός, πρωθυπουργός του Σάο Τομέ και Πρίνσιπε και η πρώτη γυναίκα που υπηρέτησε στο αξίωμα αυτό στην ιστορία της αφρικανικής χώρας, από το 2002 ως το 2004 με μικρή περίοδο διακοπής. Είναι μέλος του Κινήματος για την Απελευθέρωση του Σάο Τομέ και Πρίνσιπε- Σοσιαλδημοκρατικού Κόμματος (MLSTP-PSD).

Βιογραφία
---------

### Πρώτα χρόνια και πρώιμη πολιτική καριέρα

Γεννήθηκε το 1958 και προτού ανέλθει στο πρωθυπουργικό αξίωμα, είχε υπηρετήσει ως υπάλληλος στο Υπουργείο Οικονομικών και στην Αφρικανική Αναπτυξιακή Τράπεζα. Χρημάτισε υπουργός Οικονομικών (1999-2001) και στη συνέχεια, Βιομηχανίας, Εμπορίου και Τουρισμού (2002).

### Πρωθυπουργία

Στις 3 Οκτωβρίου του 2002 διορίστηκε πρωθυπουργός από τον πρόεδρο Φραντίκε ντε Μενέζες, έπειτα από την κατάρρευση του τρικομματικού συνασπισμού του Γκαμπριέλ Κόστα (κυβέρνηση εθνικής ενότητας) λόγω διαμαρτυριών από τους κύκλους του στρατού για τις πρόσφατες κρίσεις.

Η θητεία της διακόπηκε από τη σύλληψή και ανατροπή της από το στρατό σε πραξικόπημα στις 16 Ιουλίου του 2003. Τότε νοσηλεύτηκε με ελαφριά καρδιακή προσβολή. Την ίδια περίοδο αρκετά άλλα κυβερνητικά στελέχη τέθηκαν υπό κράτηση. Η δημοκρατικά εκλεγμένη κυβέρνηση αποκαταστάθηκε μία εβδομάδα αργότερα.

Η Μαρία ντας Νέβες παραιτήθηκε την 1η Αυγούστου του 2003, ωστόσο τρεις μέρες μετά ο Μενέζες την επανέφερε την εμπιστοσύνη του σε αυτήν. Έτσι, διατηρήθηκε στο αξίωμά της και κατά την ορκωμοσία νέου υπουργικού συμβουλίου, στις 9 Αυγούστου του 2003.

Απολύθηκε από τον πρόεδρο Μενέζες στις 15 Σεπτεμβρίου του 2004, έπειτα από καταγγελίες για διαφθορά, που οδήγησαν την κυβέρνησή της σε παραίτηση. Εκτός από την πρωθυπουργό κατηγορήθηκαν και άλλα μέλη της κυβέρνησης. Ο πρόεδρος Μενέζες ζήτησε από το κόμμα της να εκλέξει νέο πρωθυπουργό. Η Νέβες αρνήθηκε τις καταγγελίες για διαφθορά. Έπειτα από τρεις ημέρες, ορκίστηκε και ανέλαβε καθήκοντα νέα κυβέρνηση, με πρωθυπουργό τον Νταμιάο Βαζ ντ'Αλμέιντα. Μετά το τέλος της πρωθυπουργίας της συνέχισε να ασχολείται με την πολιτική. Το 2011 κατήλθε υποψήφια στις προεδρικές εκλογές και στον πρώτο γύρο έλαβε 4%.

Παραπομπές
----------

1. ↑  "São Toméan PM steps down after coup", afrol News, 1 Αυγούστου 2003.

|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Maria das Neves  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |

|  |  |  |  |
| --- | --- | --- | --- |
| 

| π • σ • ε
Πρωθυπουργοί του Σάο Τομέ και Πρίνσιπε |
| --- |
|  |
| 
* Λεονέλ Μάριο ντ' Άλβα
* Μιγκέλ Τροβοάντα
* Η θέση καταργήθηκε 1979-88
* Σελεστίνο Ρότσα ντα Κόστα
* Ντανιέλ Ντάιο
* Νορμπέρτο Κόστα Αλέγκρε
* Εβαρίστο Καρβάλιο
* Κάρλος Γκράσα
* Αρμίντο βας ντ'Αλμέιντα
* Ραούλ Μπραγκάνσα Νέτο
* Γκιλιέρμε Ποσέρ ντα Κόστα
* Εβαρίστο Καρβάλιο
* Γκαμπριέλ Κόστα
* Μαρία ντας Νέβες
* Γκιλιέρμε Ποσέρ ντα Κόστα
* Μαρία ντο Κάρμο Σιλβέιρα
* Τομέ Βέρα Κρουζ
* Πατρίς Τροβοάντα
* Ζοακίμ Ραφαέλ Μπράνκο
* Πατρίς Τροβοάντα
* Γκαμπριέλ Κόστα
* Πατρίς Τροβοάντα
* Ζορζέ Μπομ Ζεσούς
* Πατρίς Τροβοάντα
 |

 |
Ο **Ρόμπερτ «Μπομπ» ΝτεΟυέιν Πέιπενμπρουκ** (αγγλικά: Robert "Bob" DeWayne Papenbrook) (18 Σεπτεμβρίου 1955 – 17 Μαρτίου 2006) ήταν Αμερικανός ηθοποιός φωνής.

Βιογραφία
---------

Οι συνάδελφοι του του έδωσαν το παρατσούκλι "Pappy". Ήταν πολύ γνωστός στον κόσμο των anime και των βιντεοπαιχνιδιών voice-over για τη φωνητική του δράση σε "σκληρούς" χαρακτήρες. Ωστόσο, ήταν ιδιαίτερα γνωστός στα διάφορα live action voice-overs του, τα οποία, κυρίως, περιλάμβαναν το franchise Power Rangers. Ανακαλύφθηκε από τους σκηνοθέτες Στίβεν Σπίλμπεργκ και Τζορτζ Λούκας, γεγονός που του έδωσε τον πρώτο του ρόλο φωνητικής στην επιτυχημένη ταινία Raiders of the Lost Ark, καθώς οι ιθαγενείς του Χοβίτο κυνηγούσαν τον Ιντιάνα Τζόουνς στην αρχή της ταινίας. Οι πιο γνωστοί του ρόλοι ήταν οι φωνές του Rito Revolto στο Mighty Morphin Power Rangers και στο Power Rangers Zeo, του Shadowborg στο Big Bad Beetleborgs, του Scorpix στο Beetleborgs Metallix και του Deviot στο Power Rangers: Lost Galaxy.

Έχει δώσει τη φωνή σε σειρές anime όπως Eureka Seven, Magic Knight Rayearth, Phantom Quest Corp. Rave Master, Rurouni Kenshin,Sentō Yōsei Yukikaze, Transformers: Robots in Disguise, κ.α.

Έχει δώσει τη φωνή του σε ταινίες όπως Jeepers Creepers 2, Lupin III: The Mystery of Mamo, Mobile Suit Gundam F91, Patlabor: The Movie, Scooby-Doo 2: Monsters Unleashed, Sky Blue, Stranger than Fiction, κ.α.

Εκτός από την υποκριτική, δίδαξε επίσης kickboxing και άλλες πολεμικές τέχνες. Αυτός και η σύζυγός του Debbie Rothstein παντρεύτηκαν το 1978 και απέκτησαν έναν γιο, τον Μπράις Πέιπενμπρουκ, ο οποίος είναι επίσης ηθοποιός φωνής.

Στις 17 Μαρτίου 2006, ο Πέιπενμπρουκ πέθανε από χρόνια προβλήματα στους πνεύμονες σε ηλικία 50 ετών.Το DVD Adventures in Voice Acting του 2008 ήταν αφιερωμένο σε αυτόν (η εμφάνιση του οποίου γυρίστηκε πριν από το θάνατό του).

Παραπομπές
----------

1. ↑  news.awn.com/index.php?ltype=top&newsitem\_no=16513.

Εξωτερικοί σύνδεσμοι
--------------------

* Μπομπ Πάπενμπρουκ στην IMDb
* Μπομπ Πάπενμπρουκ στο CrystalAcids Anime Voice Actor Database
Η **Εκκλησία του Θεού της Προφητείας** είναι μια παγκόσμια χριστιανική εκκλησία της Πεντηκοστής. Όπως και στις υπόλοιπες εκκλησίες της Πεντηκοστής μέσα στα χαρίσματα που υπάρχουν είναι η προφητεία (από την οποία έχει πάρει και το όνομά της η εκκλησία) και η γλωσσολαλιά. Γενικός της Επίσκοπος από το 2006, διεθνώς, είναι ο Randy Howard. Η Εκκλησία του Θεού της Προφητείας έχει συναθροίσεις σε περισσότερες από 130 χώρες με 1.500.000 μέλη.

Στην Ελλάδα η Εκκλησία του Θεού της Προφητείας έχει 160 μέλη και 4 εκκλησίες υπό τον επίσκοπό της Αντώνιο Χαραλάμπους και συνεργάζεται με τη Σύνοδο Αποστολικών Εκκλησιών Πεντηκοστής Ελλάδας καθώς και με τον Πανελλήνιο Ευαγγελικό Σύνδεσμο.

Υποσημειώσεις
-------------

1. ↑  , *globalcogop.org*

Εξωτερικοί σύνδεσμοι
--------------------

* Επίσημη σελίδα
Ο **Λεπάζ (Lepage)** είναι ένας αστεροειδής που περιφέρεται στην εσωτερική (δηλαδή την προς τον `Ηλιο) περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 13,2. Ανακαλύφθηκε το 1979 από τον Βέλγο αστρονόμο Ανρί Ντεμπεόν και τον Βραζιλιάνο Εντγκάρ Ράνγκελ Νέττο, που παρατηρούσαν από το Ευρωπαϊκό Νότιο Αστεροσκοπείο, στην κορυφή Λα Σίγια των χιλιανών `Ανδεων, και πήρε το όνομά του προς τιμή του Βέλγου μαθηματικού Θεόφιλου Λεπάζ (*Théophile Henri Joseph Lepage*, 1901–1991).

Φυσικά χαρακτηριστικά
---------------------

Ο φασματικός τύπος του Λεπάζ είναι **V**. Τα υπόλοιπα φυσικά χαρακτηριστικά του είναι άγνωστα.

Εξωτερικοί σύνδεσμοι-πηγές
--------------------------

* Τροχιά από το JPL (Java) / Εφημερίδα

  


Αστεροειδείς| 2794 Κούλικ | 2795 Λεπάζ | 2796 Κρον |
Ο **Παναγιώτης Κρεββατάς** ήταν προύχοντας του Μυστρά. Εργάστηκε υπέρ της Ορλωφικής επανάστασης και διέθεσε την μεγάλη περιουσία του.

Βιογραφία
---------

Καταγόταν από την παλαιά και επιφανή οικογένεια των Κρεββατάδων της Λακεδαιμονίας που αναφέρεται τουλάχιστον από τις αρχές του 14ου αιώνα. 
Κατά το 1768 συνεννοήθηκε με τον Μπενάκη και τον Παναγιώτη Ζαΐμη, άρχοντα της Κερπινής των Καλαβρύτων. Υπέβαλαν αναφορά στην αυτοκράτειρα της Ρωσίας Αικατερίνη, επικαλούμενοι την βοήθεια και επέμβασή της για να απελευθερώσει την υπόδουλη Ελλάδα. Μετά την αποτυχία της επανάστασης, φτωχός και δυστυχής δραπέτευσε στα Κύθηρα για να αποφύγει την εκδίκηση των Τούρκων. Από εκεί κατέφυγε στην Ύδρα όπου και απεβίωσε. Η μεγάλη ακίνητη περιουσία του αρχικά δημεύθηκε αλλά αργότερα αποδόθηκε στον γιό του Δημήτριο. Εγγονός του ήταν ο Παναγιώτης Κρεββαττάς, πρωτεργάτης της εξέγερσης στον Μυστρά το 1821.

Πηγές
-----

* *Μεγάλη Στρατιωτική και Ναυτική Εγκυκλοπαιδεία (Κ - Μ)*. Αθήναι: Έκδοσις Μεγάλης Στρατιωτικής και Ναυτικής Εγκυκλοπαιδείας. σελ. 226. Ανακτήθηκε στις 23 Σεπτεμβρίου 2009.

* *Μεγάλη Ελληνική Εγκυκλοπαιδεία (λήμμα "Κρεββατάς")*. Αθήναι: Δρανδάκης Ι. 1935.
Η **`Ελεν (Ellen)** είναι ένας αστεροειδής που περιφέρεται κοντά στα εσώτατα (προς τον `Ηλιο) όρια της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 14,32. Είναι ένας από τους πολύ λίγους αστεροειδείς της Κύριας Ζώνης που περιφέρονται γύρω από τον `Ηλιο σε λιγότερο από χίλιες γήινες ημέρες. Ανακαλύφθηκε το 1977 από τους Αμερικανούς αστρονόμους Σελτ Μπας και Τ. Λάουερ, που παρατηρούσαν από το Αστεροσκοπείο του Πάλομαρ, και πήρε το όνομά του από το βαφτιστικό όνομα της συζύγου ενός από τους αστρονόμους που τον ανεκάλυψαν. Δεν πρέπει να συγχέεται με τον αστεροειδή 101 Ελένη.

Φυσικά χαρακτηριστικά
---------------------

Ο φασματικός τύπος της `Ελεν είναι **SDU** (κατά Tholen). Η `Ελεν περιστρέφεται γύρω από τον εαυτό της μία φορά κάθε 159 ώρες, μία εξαιρετικά αργή περιστροφή.

Εξωτερικοί σύνδεσμοι
--------------------

* Τροχιά από το JPL (Java) / Εφημερίδα

Αστεροειδείς| 2734 Χάσεκ | 2735 Έλεν | 2736 Οπς |
Ο **Μπαρκς (Barks)** είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,6. Ανακαλύφθηκε το 1981 από τον Αμερικανό αστρονόμο Έντουαρντ Μπόουελ, που παρατηρούσε από την `Αντερσον Μέσα (σταθμός του Αστεροσκοπείου Λόουελ), και πήρε το όνομά του προς τιμή του ένεκα του Αμερικανού σεναριογράφου και σχεδιαστή κόμικς Καρλ Μπαρκς, που έγραψε μεταξύ άλλων την ιστορία «Νησί στον ουρανό» με τον Σκρουτζ Μακ Ντακ.

Φυσικά χαρακτηριστικά
---------------------

Ο φασματικός τύπος του Μπαρκς είναι **C** (ανθρακούχος). Τα υπόλοιπα φυσικά χαρακτηριστικά του είναι άγνωστα.

Εξωτερικοί σύνδεσμοι-πηγές
--------------------------

* Τροχιά από το JPL (Java) / Εφημερίδα

Αστεροειδείς| 2729 Ουρούμκι | 2730 Μπαρκς | 2731 Κούκουλα |
Αυτό το λήμμα αφορά την σύγχρονη πόλη.  Για την αρχαία πόλη, δείτε: Ερκολάνο.  
Συντεταγμένες: 40°48′24.45″N 14°21′9.39″E﻿ / ﻿40.8067917°N 14.3526083°E﻿ / 40.8067917; 14.3526083

Το **Ερκολάνο** (ιταλικά: *Ercolano*, έως το 1969 **Ρεζίνα**‎‎) είναι πόλη και δήμος (*comune*) στην Μητροπολιτική Πόλη της Νάπολης, στην περιφέρεια της Καμπανίας, στην Ιταλία. Υψώνεται στις νοτιοδυτικές πλαγιές του Βεζούβιου, με θέα στον κόλπο της Νάπολης, νοτιοανατολικά της πόλης της Νάπολης. Είναι μέρος του Εθνικού Πάρκου του Βεζούβιου (*Parco nazionale del Vesuvio*).

Στον χώρο του σημερινού δήμου ανακαλύφθηκε η αρχαία πόλη Ερκουλάνεουμ (λατ.: *Herculaneum*), στα ελληνικά *Ηράκλειο* ή *Ηράκλεια*, η οποία καταστράφηκε από την ηφαιστειακή έκρηξη του Βεζούβιου το 79 μ.Χ. Οι αρχαιολογικές ανασκαφές της πόλης ξεκίνησαν το 1710 και έκτοτε έχουν έρθει στο φως πολλά ευρήματα, καθώς και σημαντικό τμήμα του αρχαίου χώρου.

Η παλαιότερη ονομασία της πόλης ήταν Ρεζίνα αλλά τον Φεβρουάριο του 1969 μετονομάστηκε σε Ερκολάνο, το οποίο προέρχεται από το αρχαίο τοπωνύμιο Ερκουλάνεουμ (ή Ηράκλειο). Σχεδόν ταυτόχρονα, το όνομα του κεντρικού δρόμου της πόλης άλλαξε από Λεωφόρος Ερκολάνο (*Corso Ercolano*) σε Λεωφόρο Ρεζίνα (*Corso Resina*).

Ο δήμος Ερκολάνο συνορεύει με τους δήμους Μποσκοτρεκάζε (*Boscotrecase*), Μάσα ντι Σόμα (*Massa di Somma*), Οταβιάνο (*Ottaviano*), Πολένα Τρόκια (*Pollena Trocchia*), Πόρτιτσι (*Portici*), Σαν Τζόρτζιο α Κρεμάνο (*San Giorgio a Cremano*), Σαν Σεμπαστιάνο αλ Βεζούβιο (*San Sebastiano al Vesuvio*), Σαντ'Αναστάζια (*Sant'Anastasia*), Σόμα Βεζουβιάνα (*Somma Vesuviana*), Τόρε ντελ Γκρέκο και Τρεκάζε (*Trecase*).

Στο Ερκολάνο παράγεται ένα από τα παλαιότερα και πιο χαρακτηριστικά προϊόντα της γεωργίας της Καμπανίας, η μικρή ποικιλία τομάτας (Πομοντορίνο) Πιένολο του Βεζούβιου (*Pomodorino del Piennolo del Vesuvio*). Επίσης, ανάμεσα στα γεωργικά προϊόντα της ηφαιστειακής αυτής γης, αξίζει να αναφερθούν τα βερίκοκα, καθώς και τα σταφύλια, από τα οποία παράγεται το κρασί «Lacryma Christi» (Λάκριμα Κρίστι, δηλαδή «Δάκρυα του Χριστού»).

Δείτε επίσης
------------

* Αρχαίο Ερκολάνο

Παραπομπές
----------

1. ↑  «Superficie di Comuni Province e Regioni italiane al 9 ottobre 2011». Εθνικό Ινστιτούτο Στατιστικής της Ιταλίας. Ανακτήθηκε στις 16  Μαρτίου 2019.
2. ↑  demo.istat.it?l=it.
3. ↑  «DECRETO DEL PRESIDENTE DELLA REPUBBLICA 12 febbraio 1969, n. 40 - Normattiva». *www.normattiva.it*. Ανακτήθηκε στις 22 Οκτωβρίου 2023.
4. ↑  «La Città». *Città di Ercolano* (στα Ιταλικά). 7 Φεβρουαρίου 2023. Ανακτήθηκε στις 22 Οκτωβρίου 2023.

Εξωτερικοί σύνδεσμοι
--------------------

* Πολυμέσα σχετικά με το θέμα  Ercolano στο Wikimedia Commons

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 153326032
* GND: 4476678-6

 |

 |


|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Ευρώπη
* Πύλη:Ιταλία
 |

 |
Το **Ας-Σαλτ** (αραβικά: السلط) είναι αρχαία εμπορική πόλη και διοικητικό κέντρο στη δυτική-κεντρική Ιορδανία, επί του παλαιού κύριου αυτοκινητοδρόμου που οδηγεί από το Αμμάν στην Ιερουσαλήμ. Βρίσκεται στην ορεινή περιοχή Μπαλκά, περίπου 790–1.100 μέτρα πάνω από την επιφάνεια της θάλασσας, χτισμένη στην άκρη τριών λόφων, κοντά στην κοιλάδα του Ιορδάνη. Ένας από τους τρεις λόφους, ο Τζάμπαλ αλ-Καλά, είναι η τοποθεσία ενός ερειπωμένου φρουρίου του 13ου αιώνα. Είναι η πρωτεύουσα του Κυβερνείου Μπαλκά της Ιορδανίας.

Ο Δήμος του Ευρύτερου Ας-Σαλτ έχει περίπου 107.874 κατοίκους (2018).

Το 2021, η πόλη Ας-Σαλτ εγγράφηκε στον κατάλογο της Παγκόσμιας Κληρονομιάς της UNESCO.

Δεν είναι γνωστό πότε πρωτοκατοικήθηκε η πόλη, αλλά πιστεύεται ότι χτίστηκε από τον μακεδονικό στρατό κατά τη διάρκεια της βασιλείας του Μεγάλου Αλεξάνδρου. Η πόλη ήταν γνωστή ως **Σάλτος** (λατινικά: Saltus, δηλ.: *Δάσος*) στα βυζαντινά χρόνια και ήταν έδρα επισκοπής.

Παραπομπές
----------

1. 1 2  *GEOnet Names Server*. 11  Ιουνίου 2018. -970545.
2. ↑  «Πολιτιστικοί χώροι στην Αφρική, την Αραβική Περιοχή, την Ασία, την Ευρώπη και τη Λατινική Αμερική προστέθηκαν στον Κατάλογο Παγκόσμιας Κληρονομιάς της UNESCO». *UNESCO* (στα Αγγλικά). 27 Ιουλίου 2021. Ανακτήθηκε στις 28 Ιουλίου 2021.
Ο **Βολοντίμιρ Βολοντίμιροβιτς Βακουλένκο** (ουκρ. Володимир Володимирович Вакуленко, 1 Ιουλίου 1972 – άνοιξη του 2022) ήταν Ουκρανός ποιητής, συγγραφέας παιδικής λογοτεχνίας και «βικιπαιδιστής», ο οποίος ασχολήθηκε επίσης γενικότερα με τον εθελοντισμό και τον ακτιβισμό. Σκοτώθηκε κατά τη διάρκεια της ρωσικής κατοχής της Περιφέρειας του Χαρκόβου το 2022. Είχε τιμηθεί με το Διεθνές Λογοτεχνικό Βραβείο «Ολές Ουλιάνενκο» και είχε κερδίσει τον ουκρανικό Διαγωνισμό «Λες Μαρτόβιτς» (Лесь Мартович).

Απαγωγή και θάνατος
-------------------

Στις 23 Μαρτίου 2022 ο Βακουλένκο απάχθηκε από τους Ρώσους εισβολείς κοντά στην πόλη Ίζιουμ και σκοτώθηκε σε άγνωστη ημερομηνία κατά τη διάρκεια της κατοχής της Περιφέρειας του Χαρκόβου. Το γεγονός ανακοινώθηκε από το παράρτημα Ουκρανίας της παγκόσμιας ομοσπονδίας συγγραφέων PEN International, που ανέφερε ανάρτηση της πρώην συζύγου του Βακουλένκο, της Ιρίνα Νοβίτσκα, ότι «οι γονείς του Βακουλένκο πληροφορήθηκαν ότι, μετά από τα αποτελέσματα εξετάσεως DNA, ταυτοποιήθηκε το πτώμα του γιου τους στον τάφο με αριθμό 319»

Μετά τον θάνατο του συγγραφέα και την απελευθέρωση του Χαρκόβου, το πολεμικό ημερολόγιό του, το οποίο είχε θάψει στην αυλή του, ανακαλύφθηκε από τη συγγραφέα Βικτόρια Αμελίνα και δημοσιεύθηκε.

Εκτός από τους γονείς του, ο Βακουλένκο άφησε πίσω του τον γιο του, ονόματι Βιτάλι. Στις 22 Μαΐου 2023 η Διεθνής Ένωση Εκδοτών τίμησε μεταθανατίως τον συγγραφέα με το ειδικό της Βραβείο «Βολταίρος».

Παραπομπές
----------

1. 1 2 3  (Γερμανικά) *Κατάλογος της Εθνικής Βιβλιοθήκης της Γερμανίας*. 1278291008. Ανακτήθηκε στις 19  Απριλίου 2023.
2. ↑  Drake, Daniel (29 November 2022). «Rusové zabili oceňovaného ukrajinského spisovatele» (στα τσέχικα). novinky.cz. .
3. 1 2  Petrushko, Vitalii (5 December 2022). «Ukrainian writer and Wikipedian Volodymyr Vakulenko killed by the Russian Federation's invasion of Ukraine». *Diff* (Wikimedia). .
4. ↑  «Writer Volodymyr Vakulenko killed during Russian occupation». The Kyiv Independent. 29 November 2022. .
5. ↑  «Volodymyr Vakulenko killed by Russian occupiers». PEN Ukraine. 28 November 2022. .
6. ↑  Duggan, Keith: «Uncovering the buried diary of an executed Ukrainian writer», *The Irish Times*, 25 Μαρτίου 2023
7. ↑  Hachey, Isabelle: «Tant qu'un écrivain est lu, il est vivant», *La Presse*, 4 Ιουλίου 2023
8. ↑  Prix Voltaire ceremony confers prize on Mazin Lateef and Special Award for Volodymyr Vakulenko, *internationalpublishers.org*, 22 Μαΐου 2023. Ανακτήθηκε στις 24 Μαΐου 2023.
9. ↑  «Ukrainian writer killed by Russian troops receives posthumous award from International Publishers Association» (στα αγγλικά). *Ukrainska Pravda*. 24 May 2023.. Ανακτήθηκε στις 24 May 2023.
Οι γενικοί **χειρουργοί** εκτελούν μεγάλο φάσμα επεμβάσεων σε δiάφορα μέρη του σώματος. Ο **Γενικός Χειρουργός** αντιμετωπίζει **παθήσεις των ζωτικών οργάνων της άνω και κάτω κοιλίας**, του **θυρεοειδούς αδένα**, του **μαστού** και της **περιπρωκτικής περιοχής**. Είναι επίσης εκπαιδευμένοι να αναγνωρίζουν προβλήματα που πρέπει να παραπεμφθούν σε άλλους πιο ειδικευμένους χειρουργούς, που έχουν επίσημη πιστοποίηση της υποειδικότητάς τους. Η ορθοπρωκτική χειρουργική ασχολείται με το κατώτερο τμήμα του εντέρου, η νευροχειρουργική με τα περιφερικά νεύρα, τον εγκέφαλο και τον νωτιαίο μυελό, η ορθοπεδική με προβλήματα του μυοσκελετικού συστήματος, η ωτορινολαρυγγολογία με το κεφάλι και τον λαιμό, η πλαστική χειρουργική με ανάπλαση, αποκατάσταση ή βελτίωση της εμφάνισης και λειτουργικότητας οποιουδήποτε μέρους του σώματος, ενώ η καρδιοθωρακική χειρουργική εστιάζεται στον θώρακα, και ιδιαίτερα στην καρδιά και τους πνεύμονες.

Εξωτερικοί σύνδεσμοι
--------------------

|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **χειρουργός**  |

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Χειρουργός** |


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85130761
* GND: 4009985-4
* BNF: cb119377859 (data)
* HDS: 045277
* NKC: ph119175

 |

 |